Ռամատ Գան

**Ռամատ Գան**  (, բառացի՝ «Այգու բարձունք»), քաղաք Իսրայելի կենտրոնական Գուշ-Դան ագլոմերացիայում։ Գտնվում է Թել Ավիվից արևելք՝ Ղիվաթայմ, Գիվաթ Շմուել, Բնեյ-Բրակ և Կիրյատ-Օնո քաղաքների մոտակայքում։

## Պատմություն
1921 թվականին Ռամատ Գանը հիմնվել է որպես մաշավ (գյուղատնտեսական բնակավայր)։ Որոշ ժամանակ անց Ռամատ Գանը ագրարային տնտեսությունից անցավ առևտրային և արդյունաբերական տնտեսության։ 1926 թվականին բրիտանական մանդատը  ճանաչեց Ռամատ Գանի տեղական ինքնակառավարման խորհուրդը։

1950 թվականին բնակավայրն ստացավ քաղաքի կարգավիճակ։ 1950-ական թվականներին հիմնվել էին Ազգային այգին և մարզադաշտը, որտեղ անցկացվում էին Մակկաբիադի բացումները։ 1961 թվականին՝ քաղաքի կառավարական սահմանների ընդարձակման արդյունքում, նրա տարածքում հայտնվեցին Բար-Իլանի անվան համալսարանը, և Հաիմ Շիբայի անվան բժշկական կենտրոնը. «Շիբա» բուժկենտրոնը ամենախոշորն է Մերձավոր Արևելքում։ 1968 թվականին բացված Իսրայելի ալմաստի բորսան այսօր ամենախոշորն է աշխարհում։ Ռամատ Գանում է տեղակայված սաֆարի կենդանաբանական այգին, որտեղ կենդանիները պահվում են բնական պայմաններում։ Պետության մասշտաբով կրթության մակարդակը շատ բարձր է։ Կենսամակարդակը նորմայից բարձր է։ Քաղաքապետը Իսրաիլ Զինգերն է։

## Բնակչություն
Իսրայելի կենտրոնական վիճակագրական բյուրոյի տվյալներով 2018 թվականի սկզբին բնակչության թիվը կազմում էր 156 277 մարդ։

## Ալմաստի բորսայի կառույցների համալիր
Քաղաքի հյուսիս-արևմուտքում՝ Թել Ավիվին հարող տարածքում, կենտրոնացված են երկնաքերեր։ Դրանց թվին է պատկանում «Մոշե Ավիվը» («Քաղաքային դարպասներ») Իսրայելի ամենաբարձր կառույցը, որի բարձրությունը 244 մետր է, ինչպես նաև ալմաստի բորսայի կառույցը, «Լեոնարդո» հյուրանոցը, բարձրագույն տեխնոլոգիաների ձեռնարկությունները։ Այս տարածքը ունի նաև գիշերային ակումբների և ապօրինի ազարտային խաղերի կենտրոնի համբավ, սակայն 2006 թվականին մարդկանց վաճառքի պատժի օրենքը խստացվեց, և շնորհիվ ոստիկանության՝ այս շրջանում այդպիսի գործունեությունը դադարեցվեց։

## Զարգացման ծրագրեր
2006 թվականին ամերիկացի Դոնալդ Թրամփը հայտարարեց քաղաքում «:en:Elite Tower» (ավելի վաղ՝ «Թրամփ Պլազա Թաուեր») գրասենյակներով և շքեղ բնակարաններով հագեցած 70 հարկանի աշտարակի կառուցման մասին։ Այն կկառուցվի պատմական «Էլիտ» հրուշակեղենի գործարանի տեղում՝ դառնալով Իսրայելի ամենաբարձր կառույցը։ Այս տարածքի պատմության հիշողության պահպանման համար աշտարակի առաջին հարկերում նախատեսվում է բացել շոկոլադի թանգարան։ Համաձայն ծրագրի՝ կառուցումը կավարտվի 2017 թվականին։

## Սպորտ

Քաղաքում է գտնվում այն մարզադաշտերից մեկը, որտեղ իր խաղում է Իսրայելի ֆուտբոլի ազգային հավաքականը։ Այն երկրի ամենամեծ մարզադաշտն է, և Իսրայելի երեք մարզադաշտերից մեկը, որոնք համապատասխանում են ֆուտբոլային խաղերի անցկացման համար միջազգային չափանիշներին։

Նրա տարողունակությունը 41 583 մարդ է։ Մարզադաշտի ճարտարապետը Այվոր Շոու Ֆրիբան է։ Մարզադաշտը կառուցվել է 1951 թվականին։ Իր ներկայիս տեսքը այն ստացել է 1982 թվականի վերակառուցումից հետո։ Ժամանակի ընթացքում հանդիսատեսի նստատեղերը և մարզադաշտի ներսի զարդարանքը բարելավվել է։ Բացի սպորտային միջոցառումներից՝ մարզադաշտում կայանում են նաև երաժշտական միջոցառումներ։

Ռամատ Գանի բազմաթիվ սպորտային կառույցների թվում՝ քաղաքային սպորտի սրահ «Մարոմ Նավե»-ն, սարքավորված է 380 հանդիսատեսի հաշվով։ «Մարոմ Նավե»-ի մարզադաշտում տեղի են ունենում մարզումներ և բասկետբոլի, մինի-ֆուտբոլի, վոլեյբոլի, հանդբոլի մրցումներ, ինչպես նաև մշակութային և թատերական միջոցառումներ։

2014 թվականի հունվարին «Մարոմ Նավե» սպորտային համալիրում մարզվել է Ռուսաստանի գեղարվեստական մարմնամարզության հավաքականը։

## Քաղաքապետներ

## Քույր քաղաքներ

## Պատկերասրահ

Պատկեր:Bar-Ilan University 01.jpg|Բար Իլանի անվան համալսարան
Պատկեր:Sderot Hayeled, Ramat Gan.JPG|Սդերոտ Հա-Էլեդ փողոց
Պատկեր:Garden in Ramat Gan.jpg|Այգի Ռամատ Գանում
Պատկեր:Ranat gan.jpg|Ռամատ Գանի բարձր կառույցները՝ Մոշե Ավիվ աշտարակով
Պատկեր:20-րդ խճուղի Ռամատ Գանայում.jpg|Ռամատ Գանն ու Թել Ավիվը բաժանող 20-րդ խճուղի
Պատկեր:Statue of Bialik.jpg|Բյալիկի հուշարձանը
Պատկեր:Flower clock in Ramat Gan.jpg|Ծաղկային ժամացույցներ Ռամատ Գանում
Պատկեր:PikiWiki Israel 38473 Wildlife and Plants of Israel.jpg|օրանգուտանգների զույգ՝ քաղաքի սաֆարի կենդանաբանական այգում 


## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Իսրայելի քաղաքներ
Կատեգորիա:1921 թվականին հիմնադրված բնակավայրեր